KLINIKA ZA DJEČJE BOLESTI ZAGREB, Zagreb, Klaićeva 16, raspisuje

**N A T J E Č A J**

1. za zasnivanje radnog odnosa na **neodređeno vrijeme** u punom radnom vremenuza radna mjesta:
2. **Voditelj Ureda ravnatelja - 1 izvršitelj (m/ž)**

 Uvjeti: VSS društvenog smjera, poznavanje engleskog jezika, poznavanje rada na računalu, 2 godine radnog iskustva u
 struci, probni rad 6 mjeseci

1. **Administrator za centralni obračun plaća – 1 izvršitelj (m/ž)**

Uvjeti: SSS, završena upravno-birotehnička škola, znanje rada u poslovno-informatičkom sustavu Centralizirani obračun plaća (COP)

Prednost: iskustvo rada u javnom zdravstvu

1. **Spremačica – 3 izvršitelja (m/ž)**

 Uvjeti: NKV, probni rad 1 mjesec

**B)** za zasnivanje radnog odnosa na **određeno vrijeme** u punom radnom vremenuza radna mjesta:

1. **Zdravstveno-laboratorijski tehničar – 1 izvršitelj (m/ž)**

 Uvjeti: završena škola za zdravstveno-laboratorijske tehničare, odobrenje za samostalni rad, probni rad
 2 mjeseca

1. **Pomoćni kuhar – 1 izvršitelj (m/ž)**

Uvjeti: NKV, probni rad 1 mjesec

1. **Spremačica – 1 izvršitelj (m/ž)**

 Uvjeti: NKV, probni rad 1 mjesec

Kandidati za sva radna mjesta dužni su, uz vlastoručno potpisanu zamolbu (u kojoj je potrebno navesti broj telefona i valjanu adresu elektroničke pošte), priložiti u neovjerenom presliku:

-životopis, svjedodžbu/diplomu o završenom obrazovanju, važeću osobnu iskaznicu, uvjerenje o nevođenju kaznenog postupka (ne starije od 6 mjeseci od dana objave natječaja u Narodnim novinama), dokaz o radnom iskustvu – potvrda Hrvatskog zavoda za mirovinsko osiguranje ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starija od 30 dana od objave natječaja u Narodnim novinama).

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Sukladno Zakonu o hrvatskim braniteljima iz Domovinskog rata i članova njihovih obitelji (NN br. 121/17, dalje: Zakon) pozivaju se osobe iz čl. 102. st. 1. – 3. Zakona da dostave dokaze iz čl. 103. st. 1. Zakona u svrhu ostvarivanja prednosti pri zapošljavanju. Navedeni dokazi nalaze se na internetskoj stranici Ministarstva branitelja RH https://branitelji.gov.hr/zaposljavanje-843/843. U slučaju nejednakosti dokaza na navedenoj internetskoj stranici i dokaza koje određuje Zakon, vrijede dokazi iz Zakona.

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat koji ne pristupi razgovoru/provjeri/testiranju smatra se da je povukao prijavu i više se ne smatra kandidatom prijavljenim na natječaj. Kandidati će biti pozivani na razgovor i/ili testiranje i/ili provjeru putem elektroničke adrese koju su naveli u zamolbi.

Odluka o odabiru biti će objavljena na mrežnoj stranici Klinike: www.kdb.hr (rubrika: Natječaji), te o istoj pristupnici natječaja neće biti pojedinačno obavještavani. Objavom Odluke o izboru na mrežnoj stranici i oglasnoj ploči Klinike smatra se da su svi kandidati natječaja obaviješteni.

Izabrani kandidat – zdravstveni radnik dužan je u roku od 5 radnih dana od objave Odluke o izboru pristupiti potpisivanju suglasnosti za pribavljanje posebnog uvjerenja iz čl. 156. Zakona o zdravstvenoj zaštiti (NN br. 100/18, 125/19, 147/20). Ako kandidat ne pristupi potpisivanju suglasnosti u navedenom roku ili odbije potpisati suglasnost, Klinika pridržava pravo na izmjenu Odluke o izboru ili na poništenje natječaja.

Prijave s dokumentacijom podnose se u pisanom obliku u roku od 8 dana od objave natječaja u Narodnim novinama na adresu: Klinika za dječje bolesti Zagreb, Klaićeva 16, 10000 Zagreb, **isključivo poštom**, s naznakom: „Prijava na natječaj \_\_\_ (navesti naziv radnog mjesta za koje se podnosi prijava)“. Sukladno Zakonu o ravnopravnosti spolova (NN 82/08, 69/17), na ovaj natječaj mogu se ravnopravno javiti osobe obaju spolova.

**KLINIKA ZA DJEČJE BOLESTI ZAGREB**